== Malestil ==
Hartz fandt sammen med ligesindede kunstneraspiranter, som reagerede imod [[Modernisme (billedkunst)|modernismen]] og som fastholdt et [[Naturalisme (billedkunst)|naturalistisk]] formsprog i maleriet. Han var kunstkritiker ved ''[[Arbejderbladet]]'' i [[1927]]. Han udsøgte sig de ordinære, dagligdags motiver, og hele livet igennem malede han især landskaber, portrætter og stilleben. Hartz og hans omgangskreds stiftede i [[1932]] [[Corner (kunstnersammenslutning)|Corner-sammenslutningen]], hvor Hartz udstillede frem til [[1964]]. Hans nærmeste forbilleder var [[Harald Giersing]] og [[Albert Gottschalk]], fra hvem han især lærte at betragte skitsen som et fuldgyldigt færdigt værk og at behandle [[oliemaleri]]et som var det beslægtet med andre medier, såsom [[akvarelmaleri]] eller [[kalligrafi]].
Personbillede_savnes Kunst Erhvervsliv Kommunikation Maleri Kultur